— 30 - 



blaagrøn Form at Festuca rubra den dominerende Art; paa et 

 mindre Omraade noteredes 8 Arter af Blomsterplanter og 7 Mosser. 

 Anderledes artsrig var Vegetationen i den ikke af Lunder beboede Ur; 

 her noteredes 27 Blomsterplanter og 33 Mosser, og især de sidste var 

 fremtrædende, saa de gav Vegetationen Præg, medens Blomster- 

 planterne i Kvantitet aldeles ikke kunde hamle op med Lundeurens 

 blaagrønne Festuca. (Se nærmere p. 102 og p. 123.) 



Det ses af det anførte Exempel, at Füglene paa de begrænsede 

 Omraader, der her er Tale om, har en ikke ringe omformende og 

 sigtende Virkning. Noget lignende er sikkert ogsaa Tilfældet paa 

 Myggenæsholm, hvor en stor Koloni af Suler yngler, og paa 

 Kirkebøholm, hvor der er Edderfuglevarp. 



Af andre, vildt levende højere Dyr er der næppe nogen, som 

 har Betydning for Vegetationen; de smaa Harer er ikke saa tal- 

 rige, at man behøver at regne med dem. 



Det lavere Dyreliv er ikke rigt og har næppe meget at sige i 

 denne Sammenhæng 1 ). 



III. Nogle biologiske Forhold. 



Inden vi gaar over til at beskrive Plantesamfundene, kan der 

 være Grund til at se lidt paa deri optrædende Arters Livsvarighed 

 og Skudbygning, Blomstringstid og andre biologiske Forhold, idet 

 jeg dog holder mig alene til Blomsterplanterne og Karsporeplanterne. 



1. Livsvarighed og vegetativ Formering 2 ). 



I intet af de naturlige Samfund paa Færøerne er enaarige rt eller 

 i det hele éngang-blomstrende (hapaxantiske) Arter overvejende, og 

 forøvrigt heller ikke i de af Mennesket paavirkede eller fremelskede 

 Samfund, naar Kornagrene alene undtages. Det er jo rimeligt, at det 

 insulære Klima med mild Vinter og Regn til alle Aarstider virker til 

 Fordel for de fleraarige Arter. Det viser sig ogsaa ved Sammentælling 

 af de vildt voxende Arter (taget i samme Omfang som min Liste i 



*) Det er tidligere nævnt, at Regnorme og forøvrigt andre Dyr, ligesaa vel 

 som Bakterierne, er karakteristiske for Mulddannelsen, og ud fra det Syns- 

 punkt har de stor, mere indirekte Betydning for Vegetationen. 



2 ) E. Warming's Afhandling: „Om Skudbygning, Overvintring og Foryngelse 

 (Warming 1884) er lagt til Grund for dette lille Afsnit. 



